Bilfører skadd i utforkjøring i Herøy
Politiet ble varslet om utforkjøringen på riksvei 654 klokka 11.48. Alle nødetater ble sendt til stedet, blant annet et ambulansehelikopter, opplyser operasjonsleder Einar A. Rostad i Sunnmøre politidistrikt. Bilføreren, en mann i begynnelsen av 20-årene, ble sendt til Ålesund sjukehus for undersøkelser og behandling. Årsaken til ulykken var tirsdag ettermiddag ukjent. Politiet har opprettet sak og ulykkesgruppen fra Statens vegvesen bistår politiet med etterforskningen.
En bil kjørte av veien ved Herøybrua i Herøy kommune på Sunnmøre tirsdag formiddag. Bilføreren ble sendt til Ålesund sjukehus for behandling.